***SMERNICA UHRÁDZANIA ČLENSKÉHO PRÍSPEVKU***

***Slovenského rýchlokorčuliarskeho zväzu***

***z 30. júla 2017***

**Článok 1 - Základné ustanovenia**

1. Táto smernica upravuje podrobnosti o spôsobe uhrádzania ročného členského príspevku SRZ (ďalej len “členské”) členmi SRZ.)
2. Podľa § 9 ods. 1 zákona č. 440/2015 Z. z. o športe a o zmene a doplnení niektorých zákonov športová organizácia, ktorá má právnu formu občianskeho združenia a je prijímateľom verejných prostriedkov, vyberá od svojich členov členské na svoju činnosť.
3. Člen SRZ uhrádza členské vo výške podľa platného rozpisu členského uvedeného v tejto smernici, schválenej Konferenciou SRZ pre jednotlivé typy členstva v SRZ a kategórie členov SRZ, prostredníctvom klubu alebo inej športovej organizácie, ktorej je riadnym členom SRZ, alebo v ktorom pôsobí ako individuálny člen SRZ.
4. Na účely efektívneho výberu a zníženia administratívnej náročnosti výberu členského od členov SRZ, sa umožňuje na základe výzvy SRZ..

**Článok 2 - Spôsob úhrady členského**

1. Športovec člen klubu uhrádza členské športovému klubu, za ktorý je registrovaný v Informačnom Systéme Športu (ďalej ISŠ ) v čase úhrady členského. Klub vyberie a označí v ISŠ tých športovcov, ktorí členské uhradili.
2. Športovec bez príslušnosti ku klubu ( ak príslušný klub nemá svoju sekciu ) uhrádza členské SRZ ako individuálny člen a je vedený v Informačnom Systéme Športu (ďalej ISŠ ) v čase úhrady členského. SRZ vyberie a označí v ISŠ tých športovcov, ktorí členské uhradili.
3. Športový odborníci uhrádzajú členské v klube, s ktorým sú v čase úhrady členského v členskom vzťahu postupom podľa odseku 1, alebo individuálne podľa odseku 2, prostredníctvom svojho individuálneho konta v ISŠ.
4. Riadni členovia a individuálni členovia bez príslušnosti k riadnemu členovi uhrádzajú členské na základe výzvy vygenerovanej v SRZ.

**Článok 3 - Spoločné ustanovenia**

1. Povinnosťou člena SRZ je zaplatiť členské vo výške určenej pre jednotlivé typy členstva a kategórie členov SRZ tak ako ich schválila konferencia SRZ, a to nasledovne:

|  |  |  |
| --- | --- | --- |
| **TYP ČLENA** | **KATEGÓRIA ČLENA** | **VÝSKA ČLENSKÉHO PRÍSPEVKU** |
| **Individuálny člen**  (bez príslušnosti k riadnemu členovi ) | športovec prvá registrácia | 20 € |
| športovec ročný príspevok | 10 € |
| tréner / rozhodca / funkcionár | 10 € |
| **Individuálny člen**  (s príslušnosťou k riadnemu členovi ) | športovec prvá registrácia | 10 € |
| športovec ročný príspevok | 5 € |
| tréner / rozhodca / funkcionár | 1 € |
| **Riadny člen** | klub s právnou subjektivitou | 20 € |

1. Členské platí člen SRZ jedenkrát v príslušnom roku. Členské je platné na jeden rok, počas ktorého vykonal člen SRZ úhradu členského.
2. Splatnosť členského za príslušný rok je do 15. apríla, za rok 2016 musí byť členské zaplatené do 30.12.2016.
3. Pri členoch SRZ, ktorých členstvo bolo pozastavené alebo ktorí začali vykonávať činnosť v rámci SRZ po 15. aprili, je splatnosť členského do 30 dní odo dňa začiatku vykonávania činnosti člena SRZ v rámci SRZ.
4. Za uhradenie členského riadne a včas sa na športovo-technické účely považuje okamih zaplatenia poplatku v celej výške na účet SRZ :

* IBAN: SK32 5600 0000 0075 0146 9001.

1. Ak je fyzická osoba zaradená do viacerých kategórií člena SRZ, uhrádza ktorékoľvek členské iba raz.
2. Členovi SRZ, ktorý nezaplatil členské sa pozastavuje členstvo v SRZ v súlade s ustanovením Stanov SRZ.
3. Členstvo v SRZ sa pozastavuje automaticky po márnom uplynutí lehoty určenej vo výzve na zaplatenie členského, nie kratšej ako 30 dní, pozastavenie členstva trvá do dňa úhrady členského alebo do dňa zániku členstva v SRZ. Člen SRZ, ktorému bolo pozastavené členstvo, sa vyznačí v ISŠ ako neaktívny člen SRZ.
4. Uhradené členské sa v prípade zániku členstva v SRZ nevracia.
5. Príjmy z členského sú súčasťou príjmov na podporu mládežníckeho korčuľovania a slúži na úhradu nákladov na súťaže organizované SRZ .

**Článok 4 - Záverečné ustanovenia**

1.Táto smernica bola schválená mimoriadnou konferenciou SRZ dňa 30. júla 2017 a nadobúda účinnosť dňom jej schválenia.

V Spišskej Novej Vsi 30.07.2017 Ján Magdoško

predseda zväzu